Document ID: 31990L0628

Komisijas Direktīva
(1990. gada 30. oktobris),
ar ko tehnikas attīstībai pielāgo Padomes Direktīvu 77/541/EEK par dalībvalstu tiesību aktu tuvināšanu attiecībā uz mehānisko transportlīdzekļu drošības jostām un ierobežotājsistēmām
(90/628/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Direktīvu 77/541/EEK (1977. gada 28. jūnijs) par dalībvalstu tiesību aktu tuvināšanu attiecībā uz mehānisko transportlīdzekļu drošības jostām un ierobežotājsistēmām [1], kurā jaunākie grozījumi izdarīti ar Spānijas un Portugāles Pievienošanās aktu, un jo īpaši tās 10. pantu,
tā kā vispusīga Direktīvas 77/541/EEK novērtēšana rāda, ka iespējams vēl vairāk uzlabot ceļu satiksmes drošību, piemērojot praktisko pieredzi un tehnoloģijas attīstību un ņemot vērā Apvienoto Nāciju Organizācijas Eiropas Ekonomiskajā komisijas veikto darbu, jo īpaši Noteikumus Nr. 16, kas:
- iekļauj prasības attiecībā uz īpašiem transportlīdzekļu veidiem paredzētu "četrpunktu drošības jostu" tipa apstiprinājumu,
- iekļauj prasības attiecībā uz tipa apstiprinājumu drošības jostām ar savilcējiem,
- precizē attiecīgo drošības jostu uzstādīšanu visās sēdvietās visu kategoriju mehāniskajos transportlīdzekļos attiecīgā gadījumā ar minimāliem izņēmumiem,
- ievieš paraugu attiecībā uz dokumentu, ar ko apliecina drošības jostu faktisko uzstādīšanu konkrētā transportlīdzekļu tipā, kas ir jāapstiprina,
- ievieš testa prasības attiecībā uz drošības jostu augstuma regulētājierīcēm
un
- ievieš stingrākas prasības attiecībā uz ražojumu atbilstību;
tā kā minētā pieredze rāda, ka dažas pašreizējās definīcijas un prasības nedaudz jāpielāgo;
tā kā jāuzlabo pasažieru aizsardzība jo īpaši autobusos un tālsatiksmes autobusos pret izsviešanu ceļu satiksmes negadījumā un šajā nolūkā direktīvā jāievieš papildu grozījumi;
tā kā jādara viss, lai šos grozījumus varētu piemērot, vēlākais, līdz 1991. gada 31. decembrim;
tā kā direktīvas pieņemšana par to, ka drošības jostas obligāti jālieto visiem pasažieriem transportlīdzekļos, kuru svars ir mazāks par 3,5 tonnām, jāsaista ar papildu grozījumiem minētajā direktīvā, lai prasība attiecībā uz to, ka trīspunktu drošības jostas ar spriegotājiem jāuzstāda arī šādu transportlīdzekļu aizmugurējās sānu sēdvietās, kļūtu obligāta;
tā kā šīs direktīvas noteikumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu tirdzniecībā mehānisko transportlīdzekļu nozarē,
IR PIEŅĒMUSI ŠO DIREKTĪVU.
1. pants
Ar šo Direktīvas 77/541/EEK pielikumus groza saskaņā ar šīs direktīvas pielikumu.
2. pants
1. No 1991. gada 1. maija neviena dalībvalsts nedrīkst:
a) drošības jostu vai ierobežotājsistēmu dēļ:
- atteikt EEK tipa apstiprinājuma piešķiršanu, Padomes Direktīvas 70/156/EEK [2] 10. panta 1. punkta pēdējā ievilkumā minētā sertifikāta kopijas izsniegšanu vai valsts tipa apstiprinājuma piešķiršanu kāda tipa transportlīdzeklim, vai
- aizliegt transportlīdzekļu nodošanu ekspluatācijā,
ja šā tipa transportlīdzeklim vai šo tipu transportlīdzekļiem drošības jostas vai ierobežotājsistēmas ir apstiprinātas saskaņā ar Direktīvu 77/541/EEK, kurā grozījumi izdarīti ar šo direktīvu;
b) - atteikt EEK detaļas tipa apstiprinājuma piešķiršanu drošības jostas vai ierobežotājsistēmas tipam, ko paredzēts uzstādīt transportlīdzeklī, kas atbilst ar šo direktīvu grozītās Direktīvas 77/541/EEK prasībām,
- aizliegt šādu drošības jostas un ierobežotājsistēmas laišanu tirgū, ja uz tām ir šajā direktīvā paredzētās EEK detaļas tipa apstiprinājuma zīmes.
2. No 1992. gada 1. jūlija dalībvalstis:
a) - vairs neizsniedz Direktīvas 70/156/EEK 10. panta 1. punkta pēdējā ievilkumā minētā sertifikāta kopiju attiecībā uz transportlīdzekļu tipu,
- drīkst atteikt valsts tipa apstiprinājuma piešķiršanu attiecībā uz tāda tipa transportlīdzekli,
kā drošības jostas vai ierobežotājsistēmas nav apstiprinātas saskaņā ar Direktīvu 77/541/EEK, kurā grozījumi izdarīti ar šo direktīvu;
b) - drīkst atteikt EEK detaļas tipa apstiprinājuma piešķiršanu tāda tipa drošības jostām vai ierobežotājsistēmām, ko paredzēts uzstādīt transportlīdzeklī, kas neatbilst ar šo direktīvu grozītās Direktīvas 77/541/EEK prasībām.
3. No 1997. gada 1. jūlija dalībvalstis:
- drīkst aizliegt tādu transportlīdzekļu nodošanu ekspluatācijā, kuru drošības jostas vai ierobežotājsistēmas nav apstiprinātas saskaņā ar Direktīvu 77/541/EEK, kurā grozījumi izdarīti ar šo direktīvu,
- drīkst aizliegt tādu drošības jostu un ierobežotājsistēmu laišanu tirgū, ko paredzēts uzstādīt transportlīdzeklī un uz kā nav šajā direktīvā paredzēto EEK detaļas tipa apstiprinājuma zīmju.
3. pants
Dalībvalstīs īsteno noteikumus, kas vajadzīgi, lai līdz 1991. gada 1. maijam izpildītu šīs direktīvas prasības. Par to dalībvalstis tūlīt informē Komisiju.
Kad dalībvalstis pieņem minētos tiesību aktus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka procedūru, kā izdarīt šādas atsauces.
4. pants
Šī direktīva ir adresēta dalībvalstīm.
Briselē, 1990. gada 30. oktobrī

Labels: 7
8
15